Il-President George Vella ltaqa' mal-membri tal-Awtorità dwar l-Użu Responsabbli tal-Kannabis u wissihom li għandhom l-obbligu jassiguraw li ż-żgħażagħ ifittxu attivitajiet li jsaħħuhom fiżikament u mentalment minflok jikkonsmaw il-kannabis. Il-laqgħa saret ġimgħa wara li nħatret Mariella Dimech bħala ċ-Ċerperson ta' din l-Awtorità u tħabbru l-membri tal-Bord tal-istess Awtorità. Il-Ministru għall-Ugwaljanza Owen Bonnici kien preżenti għal-laqgħa wkoll. Min hu fuq il-Bord tal-Awtorità? Mariella Dimech tinħatar Chairperson tal-Awtorità dwar l-użu tal-Kannabis Vella qal li jinsab sodisfatt li kull membru fuq il-Bord għandu l-kwalifiki meħtieġa u l-esperjenza neċessarja biex joffru l-aħjar servizz li jistgħu. Hu żied li l-awtorità għandha tħaddan l-awtonomija tagħha u taħdem b'mod serju waqt li tkun qed tiddjaloga mal-persuni li esprimew tħassib fuq din il-liġi. Fit-18 ta' Diċembru, il-President iffirma l-abbozz ta' liġi dwar l-użu tal-kannabis illum u biex b'hekk saret parti mil-liġi Maltija u qal li "ħafna nies qed jippretendu affarijiet minnu li ma jistax jagħtihom." Aqra aktar: Il-President jiffirma l-liġi tal-kannabis rikreattiva Fl-intervent tiegħu, Bonnici qal li l-Awtorità qed tiltaqa' ma' esperti barranin biex tiddiskuti dan l-abbozz u l-qafas li jħaddem il-liġi. Intant, Dimech wegħdet li l-operat tal-Awtorità se jkun wieħed serju u li diġà bdew id-diskussjoniiet ma' persuni u organizzazzjonijiet li kienu kontra dan l-abbozz.